Wat is jou heel, heel, heel eerste herinnering; die heel eerste ding wat jy kan onthou vandat jy kan begin onthou as 'n klein kindjie?
Ek onthou, ja. Ek weet nie wat presies ek gedink het aan die gang is voor ek die vermoë gehad het om te onthou nie, maar ewe skielik is dit asof ek 'n sprong maak in my ontwikkeling en ek besef ek verstaan nou skielik wat om my aangaan.
Ek verstaan skielik dat ek myself in my sussie Elmarie se spieëlkas-spieël sien. Sy hou my vas en sê: "Kyk die apie!"